TTCL วิ่งฉิว 4% หลังคว้างาน PTTEP SP โครงการ Oil and Gas มูลค่า 1.6 พันลบ.
TTCL วิ่งฉิว 4% หลังคว้างาน “PTTEP SP” โครงการ Oil and Gas รับทรัพย์ 1.6 พันลบ ระยะเวลาประมาณ 29 เดือน เป็นงานออกแบบวิศวกรรม,จัดซื้อเครื่องจักรวัสดุอุปกรณ์, ก่อสร้างและทดสอบการเดินเครื่อง
3 ก.พ. 2565

ผู้สื่อข่าวรายงานว่าวันนี้ (3 ก.พ. 2565) ราคาหุ้นบริษัท ทีทีซีแอล จำกัด (มหาชน) หรือ TTCL ณ เวลา 10:43 น. อยู่ที่ระดับ 4.98 บาท เพิ่มขึ้น 0.20 บาท หรือ 4.18% โดยทำจุดสูงสุดที่ 5.05 บาท และทำจุดต่ำสุดที่ 4.84 บาท ด้วยมูลค่าการซื้อขาย 82.69 ล้านบาท

โดยราคาหุ้น TTCL ที่ปรับตัวขึ้นบนกระดานนั้นเนื่องมาจาก บริษัทฯ ได้รับหนังสือแจ้งเจตจำนงสำหรับโครงการก่อสร้างในประเทศ เป็นโครงการประเภท Oil and Gas ขื่อโครงการ Engineering, Procurement, Construction (EPC) for Sinphuhorm Central Boost Compressor and its Facilitie ของบริษัท พีทีทีอีพี เอสพี ลิมิเต็ด (PTTEP SP Limited) มูลค่าโครงการประมาณ 1,600 ล้านบาท  (หรือเทียบเท่าประมาณ 48.7ล้านเหรียญสหรัฐฯ) จ.ขอนแก่น ประเทศไทย ระยะเวลาประมาณ 29 เดือน
โดยมีขอบเขตงานเป็น การออกแบบวิศวกรรม,จัดซื้อเครื่องจักรวัสดุอุปกรณ์, ก่อสร้างและทดสอบการเดินเครื่อง